1. **IDENTIFIKAČNÉ ÚDAJE STAVBY**

**NÁZOV STAVBY:** **OBNOVA KULTÚRNEHO DOMU S KNIŽNICOU V OBCI BORŠA**

**KLASIFIKÁCIA STAVBY:** KS 1261 Budova pre kultúru a verejnú zábavu

**POPIS STAVBY:** Samostatne stojaci objekt

**ÚČEL STAVBY:** Kultúrny dom s knižnicou

**CHARAKTER STAVBY:** Obnova existujúcej budovy

**MIESTO STAVBY:** parc. C KN č. 621, 622

**KATASTRÁLNE ÚZEMIE:** Borša

**OBEC:** Borša

**OKRES:** Trebišov

**STAVEBNÍK:** Obec Borša, Ružová 188/2, PSČ: 076 32

**DODÁVATEĽ:** Vybraná stavebná firma

**ZODPOVEDNÝ PROJEKTANT:** Ing. arch. Igor Hradský, č.a. 2495 AA

**PROJEKTANTI:** Ing. Zuzana Oborilová, Ing. Veronika Binarová

**STUPEŇ PD:** Dokumentácia pre stavebné povolenie

1. **CHARAKTERISTIKA NÁVRHU** 
   1. **Objektová skladba**

SO 01 – Kultúrny dom s knižnicou

* 1. **Rozsah projektu**

Projekt dielu ASR rieši kompletný návrh obnovy kultúrneho domu v obci Borša. Riešený objekt sa nachádza na parcelách C KN č. 621 a 622. Budova kultúrneho domu pozostáva vo väčšej časti z jedného nadzemného podlažia, v časti z dvoch nadzemných podlaží a je čiastočne podpivničená.

Po vyše 50-ročnej prevádzke si objekt žiada komplexnú rekonštrukciu i menšiu zmenu dispozičného riešenia v snahe zlepšiť jeho tepelnotechnické podmienky a zvýšiť bezpečnosť stavebných konštrukcií objektu. Rozsah obnovy zahŕňa zateplenie obvodového plášťa aj podstrešného priestoru, výmenu strešnej krytiny, výmenu výplní otvorov, klampiarskych a zámočníckych výrobkov, úpravu odkvapového chodníka, menšie dispozičné zmeny v interiéri objektu a vytvorenie vonkajšieho dvora s bezbariérovými vstupmi do kultúrnych sál. V interiéri budú nové povrchové úpravy – podlahy, omietky, podhľady, vymení sa sanita aj oceľové schodiská.

Obnova kultúrneho domu by mala zabezpečiť, aby všetky vekové skupiny obyvateľov obce Borša oživili komunitné spolunažívanie a prekonali sociálnu izolovanosť. Obnovené priestory rozšíria možnosti a skvalitnia vykonávanie rôznych záujmových činností a spolkov. Medzi dôležité úlohy prestavby patrí zlepšenie východiskového stavu pre posilnenie ekonomickej prevádzky objektu a jeho trvalá udržateľnosť.

* 1. **Podklady**

Podklady na spracovanie PD sú:

* investičný zámer
* platné STN normy a vyhlášky
* požiadavky investora
* výpis z listu vlastníctva
* obhliadka, fotodokumentácia a zameranie existujúceho objektu
  1. **Investičný zámer**

Investičný zámer spočíva v  stavebných úpravách existujúceho objektu Kultúrneho domu s knižnicou, nakoľko viaceré stavebné konštrukcie už nespĺňajú súčasné normy (schodiská, obvodový plášť, strecha – nevyhovujúce tepelnotechnické vlastnosti). Budova je čiastočne dvojpodlažná a čiastočne podpivničená.

Menšie dispozičné zmeny pozostávajú z úpravy priestorov toaliet, zmeny polohy schodiska na 2.NP, v miestnosti kotolne pribudne miestnosť WC pre imobilných s prebaľovacím pultom pre mamičky s deťmi. V zadnej časti parcely bude vytvorený vonkajší dvor bezbariérovo prístupný z oboch kultúrnych sál.

Navrhované dispozičné riešenie v maximálnej možnej miere spĺňa požiadavky investora. Po realizácii prestavby dôjde k výraznému zlepšeniu možností kultúrneho uplatnenia. Objekt bude slúžiť pre miestnych občanov, potreby obecného úradu, záujmové krúžky a zábavné aktivity pre všetky vekové skupiny, špeciálne spolok dôchodcov. Špeciálne využitie je v sále „A“ – premietanie filmov, prednášková činnosť, vystúpenie v rámci malých javiskových foriem a malých estrádnych akcií.

1. **TECHNICKÉ RIEŠENIE SO 01**

*Konkrétne technické špecifikácie výrobkov a materiálov obsiahnuté v projektovej dokumentácii udávajú technický štandard stavby, jednotlivých výrobkov a materiálov a je možné ich po dohode s investorom a projektantom stavby zameniť, avšak minimálne za materiály rovnakej kvality!*

* 1. **Úvod**

Projekt časti ASR rieši kompletný návrh obnovy kultúrneho domu v obci Borša. Riešený objekt sa nachádza na parcelách C KN č. 621 a 622. Budova je čiastočne dvojpodlažná a čiastočne podpivničená.

Rozsah obnovy zahŕňa zateplenie obvodového plášťa kontaktným zatepľovacím systémom, zateplenie podstrešného priestoru, výmenu výplní otvorov, klampiarskych a zámočníckych výrobkov, úpravu odkvapového chodníka, dispozičné zmeny v interiéri objektu a vytvorenie vonkajšieho dvora.

* 1. **Bilančné údaje objektu „Kultúrny dom s knižnicou“**

STARÝ STAV:

ZASTAVANÁ PLOCHA - KULTÚRNY DOM p.č. 621 podľa LV: 676 m2

ÚŽITKOVÁ PLOCHA 1.PP: 85,50 m2

ÚŽITKOVÁ PLOCHA 1.NP: 567,79 m2

ÚŽITKOVÁ PLOCHA 2.NP: 120,64 m2

ÚŽITKOVÁ PLOCHA SPOLU: 774 m2

NOVÝ STAV:

ZASTAVANÁ PLOCHA - KULTÚRNY DOM p.č. 621 podľa LV: 676 m2

VÝMERA PARCELY č. 622 podľa LV: 3003 m2

VÝMERA PARCIEL č.621+622 podľa LV spolu: 3679 m2

ÚŽITKOVÁ PLOCHA 1.PP: 85,63 m2

ÚŽITKOVÁ PLOCHA 1.NP: 557,93 m2

ÚŽITKOVÁ PLOCHA 2.NP: 65,63 m2

ÚŽITKOVÁ PLOCHA SPOLU: 709 m2

ÚŽITKOVÁ PLOCHA - DVOR: 443,1 m2

ÚŽITKOVÁ PLOCHA VRÁTANE DVORA: **1152 m2**

ZASTAVANOSŤ CELKOM: 31,31 %

KOEFICIENT ZASTAVANOSTI: 0,31

KOEFICIENT ZELENE: 0,69

**3.3 Popis existujúceho objektu**

Vstup na pozemok je zabezpečený z miestnej komunikácie z východnej strany – viď. výkres č. 01- Koordinačná situácia.

Objekt sa nachádza na parcele č. 621 v obci Borša. Budova kultúrneho domu pozostáva vo väčšej časti z jedného nadzemného podlažia, v časti z dvoch nadzemných podlaží a v dvoch rozličných častiach je čiastočne podpivničená.

Hlavný vstup do objektu sa nachádza na východnej strane prístupovým chodníkom od miestnej komunikácie, z dvora na západnej strane sa nachádzajú dva vedľajšie vstupy do kultúrnych sál a po vonkajších schodoch aj vstup do priestorov šatní v 1.PP.

Obvodové nosné steny sú hr. 450 mm. Vnútorné murivo je hr. 450 mm, 300 mm, 200 mm, 150 mm a 100 mm.

Vyvýšené stropy nad sálami pozostávajú z oceľových nosníkov, ktoré sú uložené na obvodovom murive. PD uvádza orientačné rozmery týchto prvkov. Je potrebné vykonať sondu v strešnom plášti pre upresnenie konkrétnych rozmerov. Interiérový podhľad je tvorený heraklitovými doskami rôznych farieb v oboch kultúrnych sálach, v ostatných miestnostiach sa nachádza omietka.

V objekte sa nachádza niekoľko komínov, pôvodné okná sú drevené dvojkrídlové s krídlami nad sebou, interiérové dvere sú oceľové aj drevené.

Strešné konštrukcie sú riešené ako pultové so sklonom cca 5,3° s bočnými atikami. Spádová vrstva je vytvorená pomocou oceľových nosníkov. Strešná krytina je ľahká plechová.

Na 2.NP sa nachádza terasa - balkón s kovovým zábradlím a nášľapnou vrstvou z asfaltových pásov.

1. **ARCHITEKTONICKO-STAVEBNÉ RIEŠENIE SO 01**

Investičný zámer spočíva v  stavebných úpravách existujúceho objektu kultúrneho domu s knižnicou. Objekt je čiastočne dvojpodlažný a čiastočne podpivničený.

V súčasnosti sa v 1. podzemnom podlaží v severozápadnej časti objektu nachádzajú sklady a šatne pre zamestnancov, táto časť suterénu je prístupná schodiskom z pódia v kinosále v 1.NP aj z exteriéru vonkajším schodiskom z dvora.

V severovýchodnej časti suterénu je servisná miestnosť pod WC so zníženým stropom prístupná kovovým schodiskom ukrytým pod kovovým poklopom z priestoru toaliet. V návrhu je servisná miestnosť prístupná novovybudovaným exteriérovým schodiskom, poklop aj schodisko z 1.NP sa odstránia kvôli zväčšeniu priestoru toaliet.

Po exteriérovom schodisku v prednej juhovýchodnej časti budovy sa dostaneme na vstupnú terasu na 1.NP, hlavným vchodom do vstupnej haly, odkiaľ sú prístupné dve sály - kinosála s pódiom /sála „A“/ a kultúrna sála /sála „B“/. Obe sály majú svetlú výšku miestnosti vyše 4 m. Pod pódiom v kinosále je znížené miesto pre orchester oddelené múrikom, ktoré navrhujeme zrušiť, nakoľko v súčasnosti nemá využitie. V časti sály „B“ je dvomi schodiskami popri obvodových stenách prístupná galéria. Na 1. NP sa ešte nachádzajú toalety, schodisko na poschodie, kuchyňa a technická miestnosť - kotolňa.

Na 2.NP sa nachádza knižnica s výstupom na exteriérovú terasu, sklad a premietacia miestnosť pre kinosálu.

V navrhovanom dispozičnom riešení sú v 1.NP upravené priestory toaliet - kapacitne pripravené na väčší počet návštevníkov, zmení sa umiestnenie schodiska na 2.NP, miestnosť kotolne sa rozdelí na technickú miestnosť a WC pre imobilných s prebaľovacím pultom pre mamičky s deťmi. Na poschodí sa sklad a premietacia miestnosť spoja do jedného skladu. V suteréne je technická miestnosť pod toaletami prístupná len z exteriéru. Účel ostatných miestností sa nezmení. V navrhovanom riešení je v zadnej časti parcely vytvorený vonkajší dvor bezbariérovo prístupný z oboch sál „A“ aj „B“.

* 1. **Búracie práce**

Búracie práce budú vykonané v toto rozsahu:

1. Otlčenie omietky z fasády aj z interiéru
2. Odstránenie sokla (kamenný obklad, resp. omietka) z fasády budovy

Bz. Demontáž existujúceho bleskozvodu

1. Odstránenie markíz nad vstupnými dverami
2. Vybúranie existujúceho odkvapového chodníka a výkop ryhy
3. Demontáž oplechovania parapetov a pôvodných okien
4. Demontáž pôvodných dverí, zárubní a prahov

H. Demontáž existujúcich klampiarskych výrobkov

I. Demontáž existujúcich zámočníckych výrobkov

J. Demontáž oplechovania atiky, strešnej plechovej krytiny, podbitia pri odkvapoch

K. Odstránenie komínov

L1. Demontáž interiérových oceľových schodísk

L2. Interiérové schodiská - úprava schodiskových stupňov

L3. Exteriérové schodiská - odstránenie dlažby a úprava schodiskových stupňov

M. Demontáž podhľadových heraklitových dosiek v oboch kultúrnych sálach

N. Odstránenie podlahovej vrstvy

O. Odstránenie keramickej dlažby, obkladu a sanitárnych predmetov v toaletách

P. Odstránenie vrstiev terasy pri knižnici na 2.NP

R. Zrušenie priestoru pre orchester 1.07

V prípade nejasností alebo nesúladu PD s existujúcim stavom je potrebné kontaktovať projektantov. V prípade nájdenia skrytých / iných konštrukcií, ktoré nie sú viditeľné a zasahujú do projektovaných zmien, je potrebné kontaktovať projektantov.

Stavebné práce je potrebné realizovať podľa platných STN a technologických predpisov aplikovaných stavebných hmôt a materiálov a BOZP.

Pri demontáži markíz je nutné dbať na BOZP a taktiež na mechanické podpery a vzpery konštrukcií, je potrebné vytvoriť dostatočné zábrany pre zabránenie zrútenia na zem. Realizovať až po odstránení strešných vrstiev.

Pri búracích prácach je nutné dodržať podmienky bezpečnosti uvedené vo vyhláške č. 147/2013 Z.z. a práce uskutočňovať podľa harmonogramu búracích prác. Pri búracích prácach nesmie dôjsť k poškodeniu jestvujúcich nosných konštrukcií objektu a to ani mechanicky, ani vibráciami či iným nepriaznivým vplyvom. V prípade poškodenia konštrukcií vplyvom vlhkosti alebo iných nedostatkov je potrebné vykonať sanáciu danej konštrukcie - zvoliť vhodný typ sanácie.

Rozmery existujúcich konštrukcií sú kótované v rozmedzí +/- 100 mm. Nakoľko nie sú známe presné rozmery a hĺbka založenia základov, je potrebné ich preveriť pred začatím výstavby a zabezpečiť formou autorského dozoru účasť projektanta statiky, ktorý zhodnotí skutočné geologické pomery a potvrdí alebo pozmení navrhované základy. Hrúbka stropnej dosky, podkladového betónu a rozmery základov v reze nemusia zodpovedať skutočnému stavu, nakoľko nie je možné urobiť hĺbkovú analýzu.

Murované steny je potrebné vybúrať podľa PD, pri vyznačených murovaných stenách a vytvorení nových otvorov treba dbať na dodržanie vkladania prekladov do otvorov. Je potrebné dodržať čo najpresnejšie výšky nových otvorov, prípadné zmeny konzultovať s projektantom.

Pri demontáži dverných konštrukcií a zárubní postupovať nasledovne:

* najprv je potrebné demontovať dverné krídlo tak, aby pri ďalšej demontáži rámu nedošlo k uvoľneniu alebo vypadnutiu
* dverný rám demontovať tak, aby nedošlo k poškodeniu ostenia

**Pred realizovaním KZS je potrebné demontovať všetky konštrukcie kotvené na fasáde, následne je potrebné navrhnúť nový spôsob kotvenia – riešenie prekonzultovať so zhotoviteľom.**

* 1. **Vplyv búracích prác na životné prostredie**

Po dobu stavebných úprav dôjde k prechodnému zhoršeniu životného prostredia. Zhoršenie bude spôsobené prevádzaním stavebných činností. Staviteľ je povinný dodržiavať nočný pokoj.

Odpadový materiál vzniknutý pri búraní bude likvidovaný v súlade so „Zákonom o odpadoch a o zmene a doplnení niektorých zákonov“ - č. 79/2015 Z.z. Vzniknutý odpad bude triedený a odvážaný na skládku. Materiálové využitie bude mať prednosť pred uložením na skládku alebo iným využitím odpadov.

V záujmovej lokalite ani v jej blízkosti sa nenachádzajú chránené územia ani pamiatkové rezervácie. Ochranné pásma inžinierskych sietí budú dodržané v súlade s požiadavkami platných predpisov.

* 1. **Plyn**

Na fasáde objektu je osadený plyn, je potrebné ho dočasne demontovať, po aplikovaní KZS osadiť na pôvodné miesto a navrhnúť nový spôsob kotvenia – riešenie prekonzultovať so zhotoviteľom. Plyn je osadený priamo na fasáde objektu a preto je nevyhnutné dočasne ho demontovať z dôvodu zateplenia fasády budovy.

* 1. **Zemné práce**

Vzhľadom na fasádne zateplenie zasahujúce až pod úroveň terénu je potrebné vykopať ryhu 600/500 mm popri fasáde objektu. Bude slúžiť ako montážny priestor pri aplikácii podzemnej časti zateplenia. Po aplikácii zateplenia a súvisiacich konštrukcií sa zemina z výkopu čiastočne použije na zásyp ryhy, prípadne na vyrovnanie pozemku v časti dvora.

Vybuduje sa nový odkvapový chodník, ktorý bude zhotovený z triedeného ťaženého kameniva, lemovaný bude tenkými betónovými obrubníkmi uloženými do betónového lôžka. V prednej juhovýchodnej časti bude zhotovený z betónovej exteriérovej dlažby totožnej s dlažbou chodníka vedúceho od miestnej komunikácie.

Základovú škáru je potrebné chrániť pred nepriaznivými poveternostnými vplyvmi.

Pri výkopových prácach sa so spodnou vodou neuvažuje, preto nebol vykonaný ani hydrogeologický prieskum. Relatívna výška ±0,000 m je navrhnutá na výške budúcej podlahy 1. NP objektu - približne v nadmorskej výške +102,970 m n.m. - tento údaj je však orientačný a je potrebné ho koordinovať priamo na stavbe v priebehu výstavby, nakoľko výškopis ani polohopis územia neboli k dispozícii.

* 1. **Základové konštrukcie**

Zaizolovanie základových pásov je projektované pomocou extrudovaného polystyrénu hr. 150 mm pod a nad úrovňou terénu do výšky podľa výkresovej dokumentácie - súčiniteľ tep. vodivosti λ = 0,035 W/(m.K).

* 1. **Zvislé konštrukcie**

V obvodovom nosnom murive sa vytvoria nové otvory pre výplňové konštrukcie. Ide o vybrané okenné a dverné konštrukcie podľa PD - rozšírenie a zväčšenie existujúceho otvoru smerom nadol, smerom nahor a súčasne pridanie prekladov nad otvory, preklady budú z tvárnic Ytong. Na murovanie sa používa tenkovrstvová murovacia malta odporúčaná výrobcom. Vybrané stavebné otvory podľa PD budú zamurované.

Zvislé deliace nenosné konštrukcie budú realizované z tvárnic Ytong, hr. 200 mm, 150 mm a 100 mm murované na tenkovrstvovú murovaciu maltu odporúčanú výrobcom. Domurovanie vnútorných stien bude riešené pomocou tvárnic Ytong rôznych hrúbok podľa hrúbky jednotlivých konštrukcií.

V prípade domurovania existujúceho muriva je potrebné korigovať hrúbky jednotlivých konštrukcií priamo na stavbe a zvoliť vhodný typ hrúbky tehál. Tieto rozmery je potrebné preveriť pred začatím výstavby.

Materiál a únosnosť existujúcich stien je nutné overiť pred začatím rekonštrukcie pomocou sondy.

Pri realizácii muriva z tvárnic Ytong je potrebné postupovať v zmysle technologického predpisu fy. Ytong.

Presný tvar, polohu a všetky detaily dopracuje projektant statiky v ďalšom stupni projektovej dokumentácie t.j. v realizačnom projekte.

* 1. **Vodorovné konštrukcie**

Pri interiérových výplňových konštrukciách sú prefabrikované preklady Ytong osadené podľa technologického listu v závislosti od hrúbky stien. Predmetom tejto projektovej dokumentácie nie sú výkazy týchto výrobkov.

V kinosále 1.06 sa nachádza priestor pre orchester (1.07 s rozlohou 12,53 m2) oddelený múrikom výšky 985 mm na výškovej kóte -0,725 mm. Tento priestor sa zruší, tj. odstráni sa múrik a priestor sa vybetónuje.

V miestnosti 1.03 sa v súčasnosti nachádza poklop do pivnice – do servisnej miestnosti pod WC 0.12. Tento poklop sa odstráni a v mieste otvoru do suterénu bude vytvorená nová oceľová konštrukcia stropu pomocou oceľových nosníkov, na ktoré bude uložený trapézový plech, plné, stratené debnenie a následne vyliata betónová vrstva, na ktorú sa už finálne osadí nášľapná vrstva – liata podlaha, ktorá vytvorí súvislú a neprerušenú vrstvu v celej miestnosti. Bližšie popísané konštrukčné riešenie stropu viď. PD časť Statika.

**UPOZORNENIE! Pri realizácii stropu v miestnosti 0.12 privolať statika! Je potrebné konštrukciu realizovať v zmysle PD časť Statika!**

*POZNÁMKY:*

*V prípade zistenia akýchkoľvek skutočností, ktoré akýmkoľvek spôsobom ovplyvňujú statiku uvedenej konštrukcie, je nutné ihneď kontaktovať statika. Zmena dispozičného riešenia, konštrukčného riešenia, ako aj zmena navrhovaných prvkov nie je bez konzultácie so statikom prípustná. Pred realizáciou navrhovaných stavebných úprav objektu je nutné prizvať spracovateľa projektu statiky k odsúhlaseniu postupu realizácie prác. Vzhľadom na to, že stavebná časť môže byť dotváraná v priebehu realizácie stavby, je nutné všetky zmeny a doplňujúce riešenia, ktoré majú dopad na základové konštrukcie prekonzultovať so spracovateľom projektu statiky!*

* 1. **Strecha**

Strešná konštrukcia je vytvorená z oceľových priehradových nosníkov. Nakoľko nebolo možné presné zameranie tvaru a rozmiestnenia nosníkov, zhotovovateľ je povinný zistiť skutočný stav objektu po odstránení strešnej krytiny, resp. sondou. V prípade akýchkoľvek nejasností a nájdených porúch je povinný kontaktovať projektanta a prizvať statika.

Po demontovaní existujúcej plechovej strešnej krytiny a konštrukcie podhľadu je potrebné očistiť nosné oceľové prvky a následne ich ošetriť protikoróznym náterom. Pre zlepšenie tepelnoizolačných vlastností strechy navrhujeme zatepliť strešný priestor tepelnou izoláciou z minerálnej vlny hr. 300 mm, po zateplení sa zrealizuje nová vrstva strešnej krytiny, bude taktiež ľahká - plechová.

Na pôvodnú atiku bude osadená OSB doska hr. 15 mm, na ktorú bude ukotvené nové oplechovanie.

Nad vstupnou terasou v 1.NP sa nachádza terasa prístupná z knižnice v 2.NP. Z terasy sa odstránia nášľapné vrstvy podlahy až po nosnú konštrukciu, z prednej strany sa odstráni rímsa a po obvode sa vymuruje múrik do výšky 750mm z tvárnic Ytong hr. 200mm. Očistený podklad sa ošetrí penetračným náterom, uloží sa spádová vrstva, hydroizolácia, nášľapná vrstva. Terasa je spádovaná k bočnej severovýchodnej strane, odvodnenie je navrhnuté pomocou nízkoprofilového odvodňovacieho žľabu s dvomi prierazmi cez murivo a následne dvomi dažďovými zvodmi popri fasáde.

Odkvapový systém je navrhnutý plechový od výrobcu LINDAB. Je to systém pododkvapových žľabov, zvodov a ostatného príslušenstva. Inštalácia a kotvenie odkvapov bude realizovaná podľa montážneho návodu výrobcu. Dažďová voda je odvádzaná pomocou spádu strechy do pozdĺžnych odkvapov a následne zvislými zvodmi je odvádzaná na pozemok investora.

Na strešnú konštrukciu je potrebné osadiť bleskozvod. Táto sústava sa pripojí k základovému uzemňovaču pomocou uzemňovacieho vodiča - vodič FeZn pr. 10 mm uložený v zemi - pripojiť pomocou svoriek - podrobne sa bude riešiť v ďalšom stupni PD v dieli ELI.

* 1. **Schodiská a rampy**

Všetky oceľové interiérové schodiská budú demontované a nahradené novými oceľovými konštrukciami schodísk rôzneho tvaru a rozmeru podľa PD, nakoľko nespĺňajú súčasné normy. Presný tvar, polohu a všetky detaily dopracuje projektant statiky v ďalšom stupni projektovej dokumentácie, t.j. v realizačnom projekte.

Existujúce betónové schodiská budú zreparované, bude nanesená nová nášľapná vrstva – liata podlaha terazzo (farebné riešenie podľa vizualizácie).

Existujúce vonkajšie schodiská a múriky budú taktiež zreparované, existujúce zábradlia sa obnovia, prípadne demontujú a nahradia novými. Na jestvujúce schodiská a novovybudované rampy v dvore sa nanesie nová nášľapná vrstva. Do priestorov suterénu pod toaletami sa vybuduje nové exteriérové betónové schodisko podľa PD.

Nad oboma exteriérovými schodiskami do 1.PP je navrhnuté zastrešenie - sklo na oceľových nerezových tiahlach kotvené do obvodového muriva.

* 1. **Obvodový plášť**

Pre zlepšenie tepelnotechnických parametrov obvodového plášťa kultúrneho domu sa navrhuje zateplenie fasády kontaktným zatepľovacím systémom hr. 150 mm, je potrebné zatepliť aj ostenia otvorov - zateplenie musí siahať až k rámu okien, hr. zateplenia maximálna podľa typu okien. Zateplenie ostení a nadpraží výplňových konštrukcií je navrhnuté rovnakým zatepľovacím systémom. V mieste prechodu vodorovnej na zvislú tepelnú izoláciu (nadpražia) je potrebné použiť rohovú lištu s odkvapovým nosom.

Na sokel bude aplikovaný kontaktný zatepľovací systém z XPS polystyrénu hrúbky 150 mm s povrchovou úpravou z mozaikovej omietky. Horná hrana zateplenia sokla min. 300 mm nad úrovňou terénu.

Skladba:

* KZS StoTherm Mineral (MW) alebo StoTherm Vario (EPS)

Kontaktný zatepľovací systém MW/EPS hr. 150 mm, skrutkovacie kotvy s kovovým tŕňom a prerušeným tepelným mostom, zápustná montáž; armovacia hmota s vysokou paropriepustnosťou, vodoodpudivá, s vtlačenou sklotextílnou mriežkou; bez povrchovej úpravy.

* Penetrácia StoPutzgrund

Adhézny medzináter pod omietky, organický, plnený, odolný voči zásadám.

* Omietka Stolit K6 valcovaná

Vonkajšia omietka stien tenkovrstvová organická, štruktúra K6, valcovaná, farba biela, odtieň StoDesign AC 16000, s kapsulami pre zabránenie a spomalenie rastu rias a húb (uvoľňujúci sa postupne v priebehu niekoľkých rokov), vysoká paropriepustnosť a vodoodpudivosť, napr. Stolit K6.

* StoDeco profil špára

Zápustný konštrukčný prvok škáry na báze minerálneho granulátu z expandovaného perlitu (Verolith), rozmer prvku 27/30x136, rozmer škáry 20/30x15, trieda reakcie na oheň A2-s1,d0, tepelná vodivosť max. 0,16 W/(m\*K), objemová hmotnosť max. 550 kg/m3, nízka tepelná rozťažnosť (max. 0,000011 1/K)

Bleskozvodnú inštaláciu objektu stavby je nutné previesť v súlade s požiadavkami STN EN 62 305-3 najmä dodržaním bezpečnostných vzdialeností zariadení bleskozvodu – zvodov a pod. od horľavých materiálov.

Pred zatepľovaním je zhotoviteľ povinný zistiť skutočný stav objektu, v prípade akýchkoľvek nejasností a nájdených porúch je povinný kontaktovať projektanta a prizvať statika.

Pred začatím prác je zhotoviteľ povinný zrealizovať odťahové skúšky na fasáde budovy pre presné určenie typu a počtu kotiev KZS v prípade nevyhovujúceho podkladu.

Pred realizáciou fasádneho zateplenia projekt ráta s celoplošným otlčením jestvujúcej omietky z fasády objektu a očistením podkladu. Tiež je nutné vykonať odtrhové skúšky navrhnutých kotiev pre preverenie únosnosti kotvenia do fasádneho muriva.

* 1. **Tepelné izolácie**

Zaizolovanie základových pásov a sokla je navrhnuté pomocou extrudovaného polystyrénu hr. 150 mm pod a nad úrovňou terénu do výšky podľa výkresovej dokumentácie - súčiniteľ tep. vodivosti λ = 0,033 W/(m.K).

Zaizolovanie obvodových stien je projektované pomocou izolácie z minerálnej vlny hr. 150 mm podľa výkresovej dokumentácie - súčiniteľ tep. vodivosti λ = 0,035 W/(m.K).

Zateplenie podstrešného priestoru je projektované pomocou izolácie na báze minerálnej vlny hr. 300 mm podľa výkresovej dokumentácie - súčiniteľ tep. vodivosti λ = 0,035 W/(m.K).

Nadpražie výplňových konštrukcií (okná, dvere) je potrené zaizolovať tepelnou izoláciu na báze fasádnych izolácií. V mieste parapetu výplňových konštrukcií (okná, dvere) v obvodovom plášti je vhodné riešiť zateplenie parapetnej časti.

* 1. **Výplne otvorov**

Všetky nové okná sú navrhnuté plastové s izolačným trojsklom - súčiniteľ prechodu tepla okien min. Uw = 1,0 W/m2.K. Vonkajšie dvere budú plastové plné aj presklené s izolačným trojsklom - súčiniteľ prechodu tepla min. Uw = 1,0 W/m2.K. Tvar a rozmery podľa výkazu okien a dverí v projektovej dokumentácii.

Vnútorné výplne otvorov – interiérové dvere a zárubne budú kovové. Kovania budú kovové.

Pred výrobou a osadením výplňových konštrukcií je potrebné premerať rozmery otvorov a súvisiacich konštrukcií.

Pri osadzovaní okenných, či dverných výplní otvorov je potrebné kvôli úsporám energií zatepliť tieto výplne aspoň do 1/2 šírky zárubní, resp. rámu okien. Okná osádzať na multiexpanznú pásku.

* 1. **Hydroizolácie**

Nakoľko nebol na danom pozemku vykonaný geologický prieskum, nepredpokladá sa prítomnosť podzemnej vody.

Steny suterénu je potrebné opatriť nopovou fóliou. V prípade poškodenia konštrukcií vplyvom vlhkosti alebo iných nedostatkov je potrebné ich sanovať - zvoliť vhodný typ sanácie.

Na strešnú konštrukciu aplikovať hydroizoláciu.

***Poznámka: akékoľvek zmeny predpokladaných pomerov je potrebné konzultovať s projektantom stavby! Pri zistení výskytu radónu v podloží je potrebné prehodnotiť typ hydroizolácie.***

* 1. **Komíny**

Nakoľko nie je známa presná poloha komínov, je potrebné polohu spresniť pri realizácii a v prípade nepresností kontaktovať projektantov. Všetky komíny vystupujúce nad strešnú rovinu je potrebné odstrániť v plnom rozsahu. Komíny naďalej nebudú využívané.

* 1. **Povrchové úpravy**

Na obvodový plášť objektu sa aplikuje kontaktný zatepľovací systém z minerálnej vlny hrúbky 150 mm so silikónovou omietkou. Farebné členenie fasády podľa vizualizácií - viď časť 9 tejto technickej správy.

Po zhotovení nových rozvodov ZTI a ÚK je potrebné zhotoviť vysprávky stien a aplikovať nové maľby.

Po otlčení omietky zo stien a stropov bude aplikovaný penetračný náter a nová omietka s interiérovou maľbou.

V oboch sálach je navrhnutý akustický podhľad.

Vnútorné omietky

Na vnútorné steny z presných tvárnic sa aplikuje regulátor nasiakavosti (penetrácia) a následne sa steny opatria lepiacou maltou so sklotextilnou sieťkou a interiérovou omietkou (napr. vápenná). Na omietku sa nanesie interiérová maľba farby podľa vizualizácie interiéru.

Upozornenie: Je nevyhnutné dodržať technologický postup výrobcu.

Obklady

V navrhovaných priestoroch toaliet a spŕch je navrhnutý keramický obklad do výšky min. 2,0 m.

Podlahy

Podlahy sú navrhnuté ako liate terazzo hr. 3 mm, farba podľa vizualizácie interiéru, aj v hygienických priestoroch a na exteriérovej terase. V knižnici je navrhnutá pôvodná drevená podlaha – je potrebné vykonať renováciu parkiet odbornou firmou podľa výberu investora.

* 1. **Klampiarske prvky**

Nové klampiarske prvky sú navrhnuté z lakoplastového plechu LINDAB hr. 0,6 mm s povrchovou úpravou Classic. Podrobne sú tieto výrobky rozpísané vo výkaze klampiarskych prvkov.

* 1. **Zámočnícke prvky**

Na fasáde objektu bude osadený nový rebrík umožňujúci výstup na strechu, bude mať ochranný kôš a bude povrchovo upravený žiarovým pozinkovaním a práškovou farbou. Rebrík bude umiestnený na terase na 2.NP. Vykreslenie konštrukcie rebríka nie je súčasťou PD - dodáva výrobca.

K novým oceľovým schodiskám sú navrhnuté nové zábradlia. Existujúce zábradlia v exteriéri aj interiéri sa ošetria a natrú náterom, resp. v prípade veľkého poškodenia sa nahradia novými zábradliami.

1. **CELKOVÉ NÁKLADY STAVBY**

Skutočné náklady stavby budú uvedené v Rozpočte budúceho, investorom vybraného dodávateľa stavebných prác, zostavenom podľa Technickej správy a príslušných výkresov tohto projektu, prípadne aj na základe dodatočných, do tohto projektu nezahrnutých požiadaviek investora.

1. **STAROSTLIVOSŤ O ŽIVOTNÉ PROSTREDIE**

Pri realizácii projektu je nutné dodržiavať všetky opatrenia vylučujúce negatívne vplyvy na životné prostredie v maximálnej možnej miere. Akýkoľvek zásah do prírody bude prekonzultovaný a vykonaný až po súhlase dotknutých orgánov.

Stavba svojím osadením a návrhom konštrukčného riešenia nebude vykazovať nepriaznivé účinky na životné prostredie.

Počas výstavby dôjde k vytvoreniu odpadu, ktorý bude potrebné odvážať na riadenú skládku odpadu. Časť odpadu ako stavebná suť a podobne bude využitá na zásypové práce v rámci objektu a ostane na pozemku.

Pre uskladňovanie stavebného odpadu bude v blízkosti objektu uložený veľkokapacitný kontajner, ktorý bude po naplnení odvážaný.

Stavebný odpad podľa zákona č. 223/2001 zo Z.z. z 15. mája 2001 O odpadoch a podľa vyhlášky Ministra životného prostredia Slovenskej republiky z 11. júna 2001 zo Z.z. č.284/2001 zaraďujeme do *skupiny 17 – stavebné odpady a odpady z demolácií.*

1. **Emisie znečisťujúcich látok do ovzdušia:**

Počas výstavby budú zvýšené emisie znečisťujúcich látok do ovzdušia z dopravných a stavebných mechanizmov, ktoré budú realizovať stavebné práce a výkopy pre jednotlivé objekty, ako aj prachové emisie, najmä pri prácach s terénom. Úroveň týchto emisií však bude nízka a ich výskyt je dočasný a tak tieto neovplyvnia nepriaznivo ani obyvateľstvo ani prírodné prostredie.

1. **Hlukové emisie:**

Počas výstavby budú mierne zvýšené aj hlukové emisie v lokalite stavby a jej okolí. Tento hluk však nebude príliš veľký a najmä je dočasného charakteru a tak neovplyvní výraznejšie prostredie a obyvateľstvo.

1. **Odpadové vody:**

Počas výstavby budú odpadové vody bežného charakteru, tak ako vznikajú pri jednotlivých stavebno-technologických procesoch. Hygienické zariadenia pre pracovníkov stavebnej firmy budú riešené ako provizóriá v rámci staveniska.

1. **Odpadové látky:**

Počas výstavby predstavujú odpadové látky najmä prebytočnú zeminu a úlomky hornín a stavebný odpad, vrátane rôznych nenávratných obalov stavebných hmôt a materiálov. Nakoľko by malo ísť podľa Vyhlášky MŽP o odpadoch č. 283/2001 a 284/2001 Z.z. o odpady kategórie O, ich likvidáciu a odvoz do spaľovne zabezpečí firma zabezpečujúca výstavbu.

Pri obnove objektu je predpoklad vzniku odpadov kategórií O - ostatný odpad (podľa 365/2015 Z.z. Vyhláška Ministerstva životného prostredia Slovenskej republiky z 13. novembra 2015, ktorou sa ustanovuje Katalóg odpadov).

Tabuľka odpadov, v zmysle vyhlášky MŽP SR č. 365/2015, ktorých výskyt sa predpokladá pri realizácii stavby:

|  |  |  |  |
| --- | --- | --- | --- |
| **Číslo skupiny** | **Popis odpadu** | **Druh odpadu** | **Zneškodnenie** |
| 15 01 01 | Obaly z papiera a lepenky | O | R3 |
| 15 01 02 | Obaly z plastov | O | R3 |
| 15 01 03 | Obaly z dreva | O | R3 |
| 15 01 04 | Obaly z kovu | O | R3 |
| 17 01 07 | Zmesi betónu, tehál, obkladačiek, dlaždíc a keramiky | O | D1 |
| 17 02 01 | Drevo | O | D10 |
| 17 04 05 | Železo a oceľ | O | R4 |
| 17 05 06 | Výkopová zemina iná ako uvedená v 17 05 05\* | O | D1 |
| 17 09 04 | Zmiešané odpady zo stavieb | O | D1 |

\*17 05 05 - výkopová zemina obsahujúca nebezpečné látky

V prípade znečistenia zneškodniť uložením na skládku. Počas prevádzky nepredpokladáme vznik žiadneho odpadu kategórie N (nebezpečný odpad).

* 1. **Spôsob nakladania s odpadmi**

So všetkými odpadmi, ktoré vzniknú počas výstavby, bude nakladané v zmysle platnej legislatívy ([79/2015](http://www.noveaspi.sk/products/lawText/1/83966/1/2?vtextu=79/2015%20Z.z.#lema1) Z.z. ZÁKON zo 17. marca 2015 o odpadoch a o zmene a doplnení niektorých zákonov).

Ide o odpady kategórie O, pri odpadoch z tejto kategórie bude zabezpečené spracovanie odpadu v zmysle hierarchie odpadového hospodárstva, a to jeho

1. prípravou na opätovné použitie v rámci svojej činnosti; odpad takto nevyužitý ponúknuť na prípravu na opätovné použitie inému,

2. recykláciou v rámci svojej činnosti, ak nie je možné alebo účelné zabezpečiť jeho prípravu na opätovné použitie; odpad takto nevyužitý ponúknuť na recykláciu inému,

3. zhodnotením v rámci svojej činnosti, ak nie je možné alebo účelné zabezpečiť jeho recykláciu; odpad takto nevyužitý ponúknuť na zhodnotenie inému,

4. zneškodnením, ak nie je možné alebo účelné zabezpečiť jeho recykláciu alebo iné zhodnotenie.

V nasledujúcej tabuľke sú uvedené druhy a kategórie odpadov, ktoré pri prestavbe kultúrneho domu vzniknú. Tieto údaje je potrebné v ďalších stupňoch projektovej prípravy aktualizovať a bilancie upraviť v súlade s rozsahom miery poznania. Dodávateľ stavby musí zaistiť kontrolu práce a údržby stavebných mechanizmov.

Kód nakladania s odpadmi:

**„R3“** - Recyklácia alebo spätné získavanie organických látok, ktoré sa nepoužívajú ako rozpúšťadlá (vrátane kompostovania a iných biologických transformačných procesov) *(Patrí sem aj splyňovanie a pyrolýza využívajúce zložky ako chemické látky.)*.

**„D1“** - Uloženie do zeme alebo na povrchu zeme (napr. skládka odpadov).

**„D10“** - Spaľovanie na pevnine

**„R4“** – Recyklácia alebo spätné získavanie kovov a kovových zlúčenín

1. **STAROSTLIVOSŤ O BEZPEČNOSŤ PRÁCE**

Pri výstavbe je potrebné zabezpečiť odborný dozor a bezpečnosť pri vykonávaní prác, dodržiavať technologický a pracovný postup , ktorý určuje nadväznosť a súbeh jednotlivých prác, použitie strojov, zariadení a špeciálnych pracovných prostriedkov, spôsob dopravy materiálu, technické a organizačné opatrenie k zaisteniu bezpečnosti pracovníkov a pracoviska, zabezpečenie staveniska. Dodávateľ stavebných prác zabezpečí poučenie pracovníkov na zaistenie bezpečnosti.

Pri realizácii stavebných prác je potrebné dodržiavať ustanovenia jednotlivých právnych predpisov o minimálnych bezpečnostných a zdravotných požiadavkách pre zabezpečenie bezpečnosti a ochranu zdravia pri práci.

Právne predpisy upravujúce oblasť bezpečnosti a ochrany zdravia pri práci, najmä:

* *Zákon č.****311/2001****Z. z. Zákonník práce v znení neskorších predpisov*
* *Zákon č.****124/2006****Z. z. o bezpečnosti a ochrane zdravia pri práci a o zmene a doplnení niektorých zákonov (v znení č. 309/2007 Z. z., 140/2008 Z. z.)*
* *Vyhláška MPSVaR SR č. 147/2013, ktorou sa ustanovujú podrobnosti na zaistenie BPZP pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností*
* *Nariadenie vlády SR č.****391****/****2006****Z. z. o minimálnych bezpečnostných a zdravotných požiadavkách na pracovisko*
* *Nariadenie vlády SR č.****392/2006****Z. z. o minimálnych bezpečnostných a zdravotných požiadavkách pri používaní pracovných prostriedkov*
* *Nariadenie vlády SR č.****395/2006****Z. z. o podmienkach poskytovania osobných ochranných pracovných prostriedkov*
* *Nariadenie vlády SR č.****396/2006****Z. z.o minimálnych bezpečnostných a zdravotných požiadavkách na stavenisko*
* *Nariadenie vlády SR č.****281/2006****Z. z. o minimálnych bezpečnostných a zdravotných požiadavkách pri ručnej manipulácii s bremenami*
* *Nariadenie vlády SR č****. 387/2006****Z. z.o požiadavkách na zaistenie bezpečného a zdravotného označenia pri práci*

Pravidlá starostlivosti o bezpečnosť práce a technických zariadení budú spracované v jednotlivých častiach ďalšieho stupňa projektovej dokumentácie.

Pri stavebných prácach budú použité štandardné certifikované výrobky, pričom pri ich spracovaní a použití musia byť dodržané predpisy vypracované ich výrobcom. Pri manipulácii so stavebnými zariadeniami (ako aj ich údržbe) je nutné dodržať návody na ich použitie a bezpečnostné predpisy vypracované ich konštruktérom.

Na stavenisku budú používané označenia, symboly a signály na zaistenie bezpečnosti a ochrany zdravia pri práci podľa Nariadenia vlády SR č.444/2001 Z.z.

1. **FOTODOKUMENTÁCIA súčasného stavu**

 

1. Predný JV pohľad na kultúrny dom 2. Dvor – západný pohľad

5. Kinosála – sála „A“ s pódiom

3. Strecha-pohľad do dvora 4. Sála „B“ s galériou



6. Balkón-terasa na 2.NP 7. Suterén pod pódiom-šatne 8. Oceľové schodisko na 2.NP

1. **FAREBNÉ RIEŠENIE OBJEKTU**

Príklad farebného riešenia fasády a interiéru kultúrneho domu.

 

Dva predné juhovýchodné pohľady

 

Juhozápadný a juhovýchodný pohľad do dvora

  

Vstupná hala, toaleta a schodisko na 2.NP

  

Kultúrna sála „A“ (kinosála) a dva pohľady na kultúrnu sálu „B“

 

Knižnica a terasa prístupná z knižnice na 2.NP

V Košiciach, september 2020

 Ing. Zuzana Oborilová a Ing. Veronika Binarová